Document ID: /fineweb-2-swissfilter-quality_10-filterrobots/filtered/02038.jsonl.gz/5681

Facebook blochescha en l'Australia novitads ed avertiments. Als utilisaders australians n'èsi uss betg pli pussaivel da parter cuntegns da paginas da novitads, sajan quai paginas indigenas u internaziunalas. La decisiun tutga era paginas da Facebook d'autoritads australianas. Quellas nizzegian las paginas per publitgar novas davart la pandemia e avertiments da catastrofas da la natira.
La raschun per quella midada è ina lescha da medias dispitaivla, ch'è en planisaziun. L'Australia prevesa che concerns sco Facebook e Google ston pajar per distribuir cuntegns da chasas da medias australianas. Tenor Facebook na saja quella lescha betg realisabla.
Ord l'archiv
Facebook è enconuschent per rimnar datas. Tgeninas rimna el dentant?